钦定古今图书集成/明伦汇编/氏族典/第367卷 > 《廖用贤尚友录》 > 谭济
## 钦定古今图书集成/明伦汇编/氏族典/第367卷 > 《廖用贤尚友录》 > 谭济

按《万姓统谱》，“济字济翁，湘潭人。宋学士世𪟝后裔。济
少力学。元末湖湘骚动，济集众捍乡邑。寻归胡大海
于建安，署为万户。从王元帅败陈友谅师于江西，复
从击张士诚军于龙潭。洪武元年，从胡左丞平昌国
海寇。又从徐指挥北征，至北平，遂属常遇春追也速
丞相军。复从文忠赴大将军徐达于庆阳。已而由代”
逾雁门，拔大同，至马邑，败二国公，追至云中。明年出
居庸，夹击云州，战骆驼，攻上都，攻应昌等处。所至俘
获，以功受赏。寻又领军擒盐徒六百馀人，破叶保五，
却吴达三等寇。时从征者多乘时剽掠，惟济秋毫无
犯云。